cyanic-selkie/wikianc huggingface dataset:
Արևելյան Օնտարիո
Աշխարհագրություն
Օտտավայից արևելք և հարավարևելք գտնվող Արևելյան Օնտարիոյի արևելյան հատվածը, ներառյալ Քորնուոլ, Ամբրեն և Հոքսբերի քաղաքները, ընդհանուր առմամբ հարթավայր է, որը տեղակայված է մի քանի անտառե հողամասերի և ճահճուտների վրա, բայց հիմնականում գյուղատնտեսական տարածք է։ Այստեղ որոշ հատվածներ սպառնում են ցածր սողացող ջրհեղեղն և գարնանային սառույցի խառնուրդները, մասնավորապես Հարավային ազգային գետի ափին։
Լավրենտյան լեռնաշղթաները, որոնք կազմում են Կանադայի վահանի լայնածավալ հատվածը հատում է Վերին Օտտավա գետի հովտի հարավ-արևմուտքից մինչև Գանանոքի շրջակայքում գտնվող Սուրբ Լավրենտիոս գետի արևմտյան հատվածը։ Այստեղ ծծմբական ժայռ կա։ Ռենֆրյու համայնքում այս բարձրադիր տեղանքը կոչվում է «Մադաուասկա լեռնաշղթա»` բլուրները երկու մասին բաժանող խոշոր գետից հետո։ Որոշ բարձրադիր գագաթներ ավելի քան 400 մ բարձր են, քան Օտտավա գետը։ Նյու Յորք նահանգին հարակից Սուրբ Լավրենտիոս գետի գեղատեսիլ տարածքը հայտնի է որպես հազարավոր կղզիների շրջան` կազմված բազմաթիվ փոքր կղզիներից։ Լավրենտյան բարձրադիր հիմնական մասը գտնվում է Օտտավա գետի հյուսիսում, որը հարակից է Քվեբեկին և ընդգրկում է այդ նահանգի ընդարձակ տարածք։
Արևելյան Օնտարիոյի ծայրամասային արևմտյան եզրին կից Լավրենտյան բարձրավանդակի շարունակությունը հայտնի է որպես Օպեոնգո բլուրներ, և դրանք ներառում են Հարավային Օնտարիոյի ամենաբարձր կետերից։ Դրանք ձգվում են Կենտրոնական Օնտարիոյի հյուսիսային մասերում։
Օտտավան ինքը գտնվում է Ռիդո և Օտտավա գետերի գետախառնունքում։ Այս գետերի երկայնքով կան մի շարք խորդուբորդ գոտիներ և ջրվեժների շարքեր։ Օտտավա քաղաքի շրջակայքի ժայռային հատվածը կրաքարային է։ Կրաքարն օգտագործվել է Ռիդո ջրանցքի շինարարության ժամանակ։
Օտտավա և Սուրբ Լավրենտիոս գետերը փաստացի չեն միանում Օնտարիոյին։ Քվեբեկի, Վոուդրոյիլ-Սյուլանեժների մի փոքր մասը գտնվում է Օնտարիո-Քվեբեկ սահմանի և գետի հանգույցի միջև։ Տարածաշրջանը ցամաքային սահման ունի Օնտարիոյի հետ, սակայն անհրաժեշտ է հատել ջրային հատվածը Քվեբեկի ցանկացած այլ հատված հասնելու համար։
Կրթություն
Այս շրջանում են գտնվում մի քանի բուհեր և քոլեջներ, այդ թվում` Կարլտոնի համալսարանը, Քուինս համալսարանը, Կանադայի թագավորական ռազմական քոլեջը, Օտտավայի համալսարանը, Սենտ Պոլի համալսարանը, Ալգոնկին քոլեջը, Օտտավայի ֆրանկոֆոնյան քոլեջը, Սուրբ Լավրենտիոս քոլեջը։
Ալգոնկին քոլեջը կամպուսներ ունի Օտտավայում, Պերտում, Պեմբրոքում, Հոկեսբերիում և Ռենֆրյուում, իսկ Սուրբ Լավրենտիոս քոլեջը` Քինգսթոնում, Քորնվոլում և Բոքվիլում։
Ծանոթագրություններ
Կատեգորիա:Օնտարիոյի աշխարհագրական շրջաններ Կատեգորիա:Կանադայի շրջաններ
Անտե Ռեբիչ
Անտե Ռեբիչ (Ante Rebić, ), խորվաթ ֆուտբոլիստ, կիսապաշտպան։ Վարձակալական հիմունքներով հանդես է գալիս գերմանական «Այնտրախտ»-ի և Խորվաթիայի ազգային հավաքականի կազմում։
«Ֆիորենտինա»
2013 թվականի օգոստոսի 28-ին Անտե Ռեբիչը միացել է իտալական «Ֆիորենտինա»-ին։ Նա թիմի հետ կնքել է 5 տարվա պայմանագիր ։ Թիմում նա ստացել է 9 համարի խաղաշապիկը ։
Թիմի կազմում իր նորամուտը նա նշել է 2013 թվականի սեպտեմբերին՝ «Ռոմա»-ի դեմ խաղում ։ Իտալական ակումբի կազմում նա իր առաջին գոլը խփել է 2014 թվականի հունվարին՝ Իտալիայի գավաթի խաղարկության շրջանակներում կայացած «Կիևո»-ի դեմ խաղում։ Մայիսի 18-ին նա խփել է իր երկրորդ գոլը՝ «Տորինո»-ի դեմ խաղում, որն ավարտվել է 2-2 հաշվով։
«ՌԲ Լայպցիգ»
2013 թվականի օգոստոսի 3-ին Ռեբիչը վարձակալական հիմունքներով տեղափոխվել է «ՌԲ Լայպցիգ» ։
Վերադարձ «Ֆիորենտինա»
Վարձակալության ավարտից հետո ֆուտբոլիստը վերադարձել է «Ֆիորենտինա»։ Վերադարձից հետո իր առաջին հանդիպումը մեկնարկային կազմում անցկացրել է սեպտեմբերի 23-ին՝ մրցելով «Բոլոնիա»-ի դեմ։ Եվրոգավաթների շրջանակներում իր դեբյուտը Անտեն նշել է հոկտեմբերի 1-ին՝ «Բելենենսես»-ի դեմ խաղում։
Նոյեմբերի 1-ին նա խփել է իր առաջին գոլը վերադարձից հետո՝ «Ֆրոսինոն»-ի դեմ խաղում ։
«Վերոնա» և «Այնտրախտ»
2016 թվականի հուլիսին Ռեբիչը տեղափոխվել է «Այնտրախտ»։ Թիմի կազմում իր նորամուտը նա նշել է սեպտեմբերի 17-ին՝ «Բայեր 04»-ի դեմ խաղում։ Այդ խաղում նա փոխարինել է Մարկո Ֆաբիանին, իսկ հանդիպումն ավարտվել է 2-1 հաշվով ։
Միջազգային կարիերա
Խորվաթիայի ազգային հավաքականի կազմում իր նորամուտն Անտեն նշել է 2013 թվականի օգոստոսի 14-ին՝ Լիխտենշտայնի հավաքականի դեմ խաղում։ Նա այդ խաղում փոխարինման է դուրս եկել 63-րդ րոպեին, իսկ 67-րդ րոպեին խփել է իր առաջին գոլը հավաքականի կազմում։
Արտաքին հղումներ
Կատեգորիա:Ֆիորենտինայի ֆուտբոլիստներ Կատեգորիա:Խորվաթիայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:Միլանի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Իտալիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Ջուդա Բենջամին
Ջուդա Ֆիլիպ Բենջամին (Judah Philip Benjamin, ), ամերիկացի քաղաքական գործիչ և փաստաբան, ղեկավար պաշտոններ է զբաղեցրել Ամերիկայի Համադաշնային Նահանգների կառավարությունում, այդ թվում եղել է ռազմական նախարար և գլխավոր դատախազ։ Մինչև 1853-1861 թվականներին Ամերիկայի համադաշնային նահանգների կազմավորումը եղել է ԱՄՆ սենատոր Լուիզիանայից։
Ջուդա Բենջամինը ծնվել է Վեստ Ինդիայում։ ԱՄՆ տեղափոխվելուց հետո նա դարձել է ԱՄՆ քաղաքացի և մասնակցել քաղաքական կյանքին։
Ընտանիք և կյանքի վաղ տարիներ
Ջուդա Ֆիլիպ Բենջամինը ծնվել է 1811 թվականին Սանտա Կրուս կղզում (Վիրջինյան կղզիներ)՝ բրիտանացի հպատակների ընտանիքում։ Հայրը՝ Ֆիլիպ Բենջամինը, և նրա կինը՝ Ռեբեկա դե Մենդեսը, սեֆարդական հրեաներ էին ։ Դա եղել է դանիական Վեստ Ինդիայում (ներկայումս Ամերիկյան Վիրջինյան կղզիներ) բրիտանական բռնազավթման ժամանակաշրջանում։ Նրա հայրը Միացյալ Նահանգների Ֆլորիդա նահանգի սենատոր Դեյվիդ Լևի Յուլիի հոր՝ Մովսես Էլիաս Լևիի զարմիկն էր և ձեռնարկատիրական գործընկերը ։
Ջուդա Բենջամինը ծնողների հետ 1813 թվականին ներգաղթել է Միացյալ Նահանգներ, ընտանիքը սկզբում բնակություն է հաստատել Ուիլմինգթոնում (Հյուսիսային Կարոլինա նահանգ)։ 1822 թվականին նրանք տեղափոխվել են Չարլսթոն (Հարավային Կարոլինա նահանգ), որտեղ նրա հայրը Իսահակ Հերբիի հետ հիմնադրել է Միացյալ Նահանգների առաջին ընկերություններից մեկը՝ «Իսրայելցիների՝ հուդայականության ճշմարիտ սկզբունքներին նպաստող բարեփոխիչ ընկերությունը»՝ պետական մարմինները բարեփոխելու համար։ Ընկերության ժողովներն այնպիսի հետաքրքրություն են առաջացրել, որ լուսաբանվել են «North American Review»-ի՝ այն ժամանակվա ազգային ամսագրի կողմից ։
Տասնչորս տարեկան հասակում Ջուդա Բենջամինն ընդունվել է Եյլի համալսարան, սակայն ուսումը չի ավարտել։ Վարկածներից մեկի համաձայն՝ Բենջամինը հեռացվել է Եյլի համալսարանից՝ չնայած պատճառի՝ պաշտոնապես չբացահայտվելուն ։ 1828 թվականին տեղափոխվել է Նոր Օռլեան (Լուիզիանա նահանգ), որտեղ իրավաբանական ընկերությունում սկսել է աշխատել որպես փաստաբան ։ Նա սովորել է իրավունք և ֆրանսերեն, որպեսզի Լուիզանա նահանգում հավակնի պրակտիկայի։ 1833 թվականին՝ 21 տարեկանում նա փաստաբանների կոլեգիա Է ընդունվել, և մասնավոր պրակտիկայով զբաղվել է որպես առևտրային գործերով փաստաբան։
Ամուսնություն և ընտանիք
1833 թվականի փետրվարի 16-ին 22-ամյա Ջուդա Բենջամինն ամուսնացել է Նատալի Բոշե դե Սեն Մարտենի հետ, որը Նոր Օռլեանում հայտնի կրեոլական ֆրանսիական հարուստ ընտանիքի 16-ամյա դուստրն էր ։ Նրանք պսակադրվել են Նոր Օռլեանի Սուրբ Լյուդովիկոս տաճարում կաթոլիկ ծեսով ։
1842 թվականին ծնվել է նրանց դուստրը՝ Նինետան։ Նա մկրտվել և մեծացել է կաթոլիկ դավանանքով։ 1847 թվականին Նատալի Բենջամինը դստեր հետ տեղափոխվել է Փարիզ և մինչև կյանքի վերջ մնացել է այնտեղ։ Ջուդա Բենջամինն ամեն ամառ մեկնել է Ֆրանսիա՝ կնոջն ու դստերը տեսնելու ։
Քաղաքական գործունեություն
1842 թվականին Ջուդա Բենջամինն Վիգերի կուսակցությունից ընտրվել է Լուիզիանա նահանգի Օրենսդիր ժողովի ստորին պալատ։
1852 թվականին Ջուդի Բենջամինի հեղինակությունը, որպես պերճախոս հռետորի, նուրբ փաստաբանական խելքով բավարար մակարդակի վրա էր, որպեսզի հաղթեր նահանգի օրենսդիր ժողովում ԱՄՆ-ի Սենատի ընտրություններում։ Նա երկրորդ հրեա սենատորն էր Ֆլորիդայից Դավիթ Լևի Յուլիից հետո, որը 1845 թվականին ընտրվել էր ԱՄՆ-ի Սենատ նահանգի օրենսդիր ժողովում։
Վիգովի կուսակցությունից հեռացող նախագահ Միլարդ Ֆիլմորը առաջարկել է Ջուդ Բենջամինին նշանակել Գերագույն դատարանում թափուր տեղեր լրացնելու համար այն բանից հետո, երբ դեմոկրատ սենատորները Ֆիլմորում հաղթել են այդ պաշտոնի մյուս թեկնածուներին։ New York Times-ը հայտնել է, որ «եթե Բենջամինը նշանակվի նախագահ, դեմոկրատները մտադիր են հաստատել նրան»։ Նա առաջին հրեա ամերիկացին էր, որին պաշտոնապես առաջարկվել էր տեղ Գերագույն դատարանում։ Բենջամին հրաժարվել էր և ստանձնել սենատորի պաշտոնը։ Այդ ընթացքում Սենատում աշխատելիս նա մենամարտի է հրավիրել մեկ այլ երիտասարդ սենատոր Ջեֆերսոն Դևիսին, Միսիսիպի նահանգից Սենատում իրեն վիրավորելու համար ։ Դևիսը ներողություն է խնդրել, և նրանց միջև բարեկամություն է հաստատվել։
Ջուդա Բենջամին արագ ձեռք է բերել մեծ հռետորի համբավ։ 1854 թվականին նախագահ Ֆրանկլին Փիրսը Գերագույն դատարանում նրա թեկնածությունն է առաջադրել, որից նա երկրորդ անգամ հրաժարվել է։ Եթե նա ընդուներ առաջարկը, ապա կդառնար առաջին հրեա դատավորը Միացյալ Նահանգների Գերագույն դատարանում։ Միայն 62 տարի անց՝ 1916 թվականին Լուի Բրենդայսը դարձել է Գերագույն դատարանի առաջին հրեա անդամը՝ նախագահ Վուդրո Վիլսոնի առաջադրումից հետո ։
Հաջորդ ընտրություններին, տարածաշրջանում լարվածության ուժեղացման և ստրկության հարցում վիգերի միջև տարաձայնությունների ֆոնին, Ջուդա Բենջամինը միացել է Դեմոկրատական կուսակցությանը։ 1858 թվականին նա ընտրվել է ԱՄՆ սենատոր։
Ծառայություն Համադաշնությունում
Ջեֆերսոն Դևիսը, ստանձնելով Միացյալ Նահանգների Համադաշնության նախագահի պաշտոնը, Ջուդա Բենջամինին 1861 թվականի փետրվարի 25-ին նշանակել է Համադաշնության գլխավոր դատախազի պաշտոնում։ Ջուդա Բենջամինին տվել են «Համադաշնության ուղեղ» մականունը ։
1861 թվականի սեպտեմբերին նա դարձել է ռազմական նախարարի պաշտոնակատար և նոյեմբերին հաստատվել պաշտոնում։ Բենջամինը Համադաշնության ռազմական իրադրության շուրջ ժողովրդական դժգոհության առիթ է դարձել և վիճել է Համադաշնության գեներալներ Բորեգարի և Ջեքսոնի հետ։ Պատերազմ վարելու հետ կապված նա լուրջ տարաձայնություններ ուներ Դևիսի հետ։
1862 թվականի փետրվարին Ռոանոկ կղզում Համադաշնության պարտությունը ռազմական ձախողում է համարվել։ Բրիգադային գեներալ Հենրի Ուայզը, որը ճակատամարտի ժամանակ հարավային զինված ուժերի հրամանատարն էր, հուսահատորեն պահանջում էր ուժեղացում, երբ նա տեղեկացված էր դաշնությունների առաջիկա հարձակման մասին։ Նա խնդրել է նրան փոխանցել 13000 մարտիկների մի մասը, որը ղեկավարում էր գեներալ-մայոր Բենջամին Նյուգը մոտակայքում գտնվող Նորֆոլկում (Վիրջինիա նահանգ), սակայն նրա օգնության խնդրանքները մնացել են անպատասխան։ Հարձակողական ուժերը շատ ավելին էին, քան Համադաշնության ուժերը, որի պատճառով մոտ 2500 մարդ հանձնվել է և գերի վերցվե՝ Ռոանոկ կղզում կորցնելով մոտ 100 սպանված։ Ջուդա Բենջամինը պատասխանատու էր կորուստների համար (չնայած նա կատարում էր Ջեֆերսոն Դեւիսի առաջնահերթությունները) և դա զայրացրել է հասարակությանը։ Փոխանակ բացահայտելու ռազմական ուժերի առկա պակասը, որոնք հանգեցրել էին Ռոանոկը զիջելու որոշմանը, Կոնգրեսը դատապարտել է Ջուդա Բենջամինին, և նա առանց բողոքի հրաժարական է տվել։
1862 թվականի մարտին Դևիսը Բենջամինին նշանակել է պետական քարտուղար։ Բենջամինը 1863 թվականին Փարիզում բանկից Համադաշնության տրամադրման շուրջ վարկի պայմանավորվածություն է ձեռք բերել, որը միակ նշանակալի եվրոպական վարկն էր պատերազմի ժամանակ ։ «Երկրորդական դիվանագետների» շրջագայության ժամանակ նա առևտրային գործակալներ է ուղարկել, որպեսզի Կարիբյան ավազանում բանակցություններ վարեն Բերմուդյան կղզիներում, Վեստ Ինդիաում և Կուբայում նավահանգիստներ կառուցելու շուրջ։ 1863 թվականի կեսերին ստեղծվեց համակարգը և «բերեց մեծ օգուտներ ներդրողների համար» ։
Ջուդա Բենջամինը ցանկանում էր Միացյալ Թագավորությանը պատերազմի մեջ ներքաշել Համադաշնության կողմից, սակայն այն մեկ տարի առաջ վերացրել էր ստրկությունը, ինչի հետևանքով էլ դա անհնար դարձավ։ 1864 թվականին հարավի ռազմական դրությունն ավելի ու ավելի հուսահատ էր դառնում, ինչի հետևանքով Ջուդա Բենջամինը հրապարակավ հայտարարեց ազատագրման ծրագիր, ըստ որի՝ ռազմական գործի մեջ պետք էր մտցնել բոլոր ստրուկներին, որոնք պատրաստ էին զենք կրել Համադաշնության համար։ Նման քաղաքականությունը կրկնակի ազդեցություն կունենա Բրիտանիայի դիրքորոշման վրա։ Դևիսի դրական եզրակացությմաբ՝ նա հռչակեց․ «Եկեք մեր շարքերին միանալ ցանկացող յուրաքանչյուր նեգրի ասենք․ «Գնա և կռվիր, դու ազատ ես»» ։
Հետագա տարիներ
Համադաշնության փլուզումից հետո Ջուդա Բենջամինը տեղափոխվել է Մեծ Բրիտանիա, որտեղ իրավաբան է աշխատել։ Նա հայտնի փաստաբան է դարձել, իսկ 1872 թվականին նշանակվել է թագավորական դատարանի անդամ։ 1883 թվականին նա հրաժարական է տվել և տեղափոխվել Փարիզ, որտեղ նրա կինը և դուստրը ապրել են երկար տարիներ։ Հաջորդ տարի Ջուդա Բենջամինը մահացել է։
Բենջամինը պատկերված է Համադաշնության կողմից թողարկված 2 դոլարի (4, 5, 6 և 7-րդ թողարկումներ) վրա ։
Արտաքին հղումներ
Կատեգորիա:Եյլի համալսարանի շրջանավարտներ Կատեգորիա:ԱՄՆ-ի քաղաքական գործիչներ Կատեգորիա:Ամերիկացի գործարարներ Կատեգորիա:Ամերիկացի իրավաբաններ Կատեգորիա:Ամերիկացի դիվանագետներ Կատեգորիա:Ամերիկացի փաստաբաններ
Սունժա (Վոլգայի վտակ)
Սունժա (Сунжа), գետ Ռուսաստանում, հոսում է Իվանովոյի մարզում։ Գետաբերանը տեղակայված է Վոլգա գետի աջ ափին՝ 2464 կմ հեռավորության վրա։ Գետի երկարությունը 45 կմ է։ Ավազանի տարածքը 507 կմ² է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ունժա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Դիանա ֆոն Ֆյուրստենբերգ
Կենսագրություն
Դիանա Խալֆինը ծնվել է Բրյուսելում 1946 թվականին՝ հարուստ հրեական ընտանիքում։ Նրա հայրը` Լեոն (Լիպա Շմաևիչ) Խալֆին, (1912 -?) ծնվել և մեծացել է Քիշնևում, որտեղից 1929 թվականին տեղափոխվել է Բրյուսել ։ 1942 թվականին նա Լեոն Դեսմետի (Léon Desmet) անունով մեկի կեղծ փաստաթղթերով բնակություն է հաստատել Շվեյցարիայում, որտեղ մնացել է պատերազմական տարիներին, իսկ պատերազմից հետո բացել է էլեկտրական ապրանքների առևտրի ձեռնարկություն, որը շուտով Բելգիայում վերածվել է էլեկտրոնային լամպերի վաճառքի խոշորագույն ընկերության (արդյունքում Լեոն Խալֆինը հայտնի է դարձել որպես «Monsieur Lampe Electronique») ։ Դիանա Խալֆինի մայրը՝ Լիլիան Նախմիասը, ծագում էր Սալոնիկի սեֆարդյան ընտանիքից. հենց Սալոնիկից էլ 1943 թվականին ծնողների հետ արտաքսվել էր Օսվենցիմի համակենտրոնացման ճամբար։ Լեոն Խալֆինն ու Լիլիան Նախմիասը ամուսնացել են 1946 թվականին։
Երբ Դիանան 13 տարեկան էր, ծնողները բաժանվեցին, և նա սովորեց Իսպանիայի, Մեծ Բրիտանիայի, Շվեյցարիայի գիշերօթիկներում, այնուհետև մոր հետ բնակություն հաստատեց Ժնևում ։
1974-ին նա ներկայացրեց տրիկոտաժե վերնաշապիկի նմուշներ (որի օրինակը, կանանց վրա ունեցած ազդեցության պատճառով, գտնվում է Մետրոպոլիտեն թանգարանի զգեստների ինստիտուտի հավաքածուի մեջ)։ Այս հավաքածուի հաջողությունից հետո Ֆյուրստենբերգը ցուցադրվեց 1976 թվականի Newsweek ամսագրի շապիկին։ Ուղեկցող հոդվածը նրան հայտարարում էր որպես «Կոկո Շանելից ի վեր ամենաշքեղ կին»։ Նա զբաղվեց նաև կոսմետիկայի արտադրությամբ, և առաջին բույրը՝ «Տատյանա», դստեր անունով էր։ «Նյու Յորք Թայմս»-ը հայտնում է, որ մինչև 1979 թվականը ընկերության համար մանրածախ վաճառքները տարեկան կազմում էին 150 միլիոն դոլար։
1985 թվականին նա տեղափոխվեց Փարիզ։
2001 թվականին Դիանա ֆոն Ֆյուրստենբերգն ամուսնացավ ամերիկացի միլիարդատեր և մեդիամագնատ Բարրի Դիլերի հետ և հաջորդ տարի դարձավ ԱՄՆ-ի քաղաքացի։
2002 թվականին նա սեփական նախաբանով և ներածական խոսքով հրապարակեց իր հորաքրոջ՝ ֆրանսիացի բժիշկ-գինեկոլոգ Սիմա Վայսմանի բացառիկ վկայությունը Փարիզից տեղահանության և Օսվենցիմում բանտարկության մասին (անգլերեն հրատարակություն՝ «A Jewish Doctor in Auschwitz: The Testimony of Sima Vaisman», 2005, իտալերեն հրատարակություն՝ L’inferno sulla terra: La testimonianza di una dotoressa deportata ad Auschwitz, 2005):
2006 թվականի օգոստոսին Դիանա ֆոն Ֆյուրստենբերգը նշանակվեց նորաձևության աշխարհում ամերիկյան հեղինակավոր կազմակերպության՝ նորաձևության դիզայներների ամերիկյան խորհրդի նախագահ ։
Եղբայրը՝ Ֆիլիպ Խալֆինը, էլեկտրոնային լամպերի և կիսահաղորդիչների արտադրության բելգիական «Halfin» կորպորացիայի նախագահն է։
Ծանոթագրություններ
Կատեգորիա:1945 ծնունդներ Կատեգորիա:Բրյուսել քաղաքում ծնվածներ Կատեգորիա:Ամերիկացիներ Կատեգորիա:Բելգիացիներ Կատեգորիա:Ժնևի համալսարանի շրջանավարտներ Կատեգորիա:Ամերիկացի գործարարներ Կատեգորիա:21-րդ դարի ամերիկացի կին գրողներ Կատեգորիա:20-րդ դարի ամերիկացի կին գրողներ
Ռեսոն լը Լոն
Ռեսուն լը Լոն (Ressons-le-Long), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02643։
Բնակչություն
2010 թվականի տվյալներով՝ համայնքի բնակչությունը կազմում է 755 մարդ։
Տնտեսություն
2010 թվականին համայնքի 498 աշխատունակ (15-64 տարեկան) բնակիչներից 376-ը տնտեսապես ակտիվ էին, 122-ը՝ ոչ ակտիվ (ակտիվության ցուցանիշը կազմել է 75,5%, 1999 թվականին եղել է 69,4%)։ 376 տնտեսապես ակտիվ բնակիչներից աշխատում էին 343-ը (191 տղամարդ և 152 կին), գործազուրկ էին 33 մարդ (14 տղամարդ և 19 կին)։ 122 տնտեսապես ոչ ակտիվ բնակիչներից 47-ը եղել են աշակերտներ կամ ուսանողներ, 29-ը՝ թոշակառուներ, 46-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Ֆորեսթ (թաունշիփ, Բեքեր շրջան)
Ֆորեսթ (Forest), թաունշիփ (ավան) ԱՄՆ-ի Մինեսոտա նահանգի Բեքեր շրջանում։ 2000 թվականի մարդահամարի տվյալների, թաունշիփի բնակչությունը կազմում էր 58 մարդ։ GNIS-ի կոդը՝ 0664190 ։
Աշխարհագրություն
Ըստ ԱՄՆ-ի մարդահամարի բյուրոյի տվյալների, թաունշիփն ունի 93.2 կմ², որից 83.8 կմ² զբաղեցնում ցամաքը, իսկ 9.3 կմ²-ն՝ ջուրը (10.03%)։
Ժողովրդագրություն
Ըստ 2000 թվականի մարդահամարի տվյալների, այստեղ ապրում են 58 մարդ, 32 տնտեսություններ և 23 ընտանիք։ Բնակչության խտությունը՝ 0,7 մարդ/կմ²։ Թաունշիփի տարածքում 1 կմ² հաշվով միջինում 144 կառույց կա՝ 1.7 խտությամբ։ Ռասայական կազմում 100,00%-ով իշխում են սպիտակ ամերիկացիները։
Տնային 32 տնտեուսություններում 3,1 % դաստիարկավել են երեխաներ մինչև 18 տարեկան, 71,9 %-ում ապրում էին ամուսնական զույգեր և 28,1 % տնային տնտեսություններում ապրում էին ոչ ընտանեկան մարդիկ։ 25 % տնտեսություններ կազմված էին մեկ մարդուց, ընդ որում 12,5 %՝ միայնակ ծերերից՝ 65 տարեկանից բարձր։ Տնային տնտեսությունների միջին չափը 1,81 իսկ ընտանիքներինը՝ 2,09՝ մեկ մարդ է։
Բնակչության 3.4 %-ը փոքր է 18 տարեկանից, 3.4 %-ը 18-24 տարեկան, 5.2 %-ը 25-իվ մինչև 44-ը, 29.3 %-ը 45-ից մինչև 64 և 58.6 %-ը 65 տարեկանից բարձր։ Միջին տարիքը 67 տարեկանն է։ Յուրաքանչյուր 100 կնոջ համապատասխանում է 107.1 տղամարդ։ 18 տարեկանից բարձր յուրաքանչյուր կնոջ՝ 107.4 տղամարդ։
Արտաքին հղումներ
Կատեգորիա:ԱՄՆ-ի բնակավայրեր
Տրաֆարետային տպագրություն
Տրաֆարետային տպագրություն, տեքստի և գրաֆիկական պատկերների վերարտադրման եղանակ, երբ ներկը տպագրական նյութի վրա է թափանցում տրաֆարետի միջով։ Առավել տարածված է, այսպես կոչված, ցանցատրաֆաբետային տպագրությունը, որի դեպքում որպես տպաձև է ծառայում շրջանակի վրա ձգված մետաքսե կամ պոլիմերային ցանցը։ Պատկերի բացատատեղերին համապատասխանող մասերը ծածկում են ներկի համար անթափանցելի նյութով։ Տպագրության ժամանակ ցանցի անցքերի միջով մածուցիկ ներկը ռետինե ձողիկով ներճնշվում է ընդունող մակերևույթի վրա։ Տպվածքի վրայի ներկող շերտի հաստությունը 10-30 անգամ գերազանցում է օֆսեթ տպագրության կամ բարձր տպագրության եղանակով ստացված շերտի հաստությանը, որն էլ պահանջում է արհեստական չորացում և սահմանափակում տպագրող մեքենաների արտադրողականությունը (ժամում մինչև 1000 տպվածք)։ Տրաֆարետային տպագրությունը կիրառում են թերթային և փաթթոցային նյութերի կամ պատրաստի շինվածքների վրա տպագրելու համար։ Տրաֆարետային տպագրության օգնությամբ բազմացնում են փաստաթղթեր, պատրաստում գովազդային պլակատներ, տպատախտակներ, սարքերի սանդղակներ, կույրերի համար գրքեր։
Կատեգորիա:Տպագրություն
Քրիստինա Շտյուրմեր
Քրիստինա Շտյուրմեր (Christina Stürmer, ), ավստրիացի փոփ ռոք երգչուհի ։ Որոշ ժամանակ աշխատել է Լինցի գրախանութներից մեկում և երգել է մի շարք խմբերում։ Նրա առաջին երգը՝ «Ես ապրում եմ» (Ich lebe) վերնագրով թողարկվել է  2003 թվականին և բավականին մեծ հաջողություն է ունեցել Ավստրիայում։
2004 թվականին «Vorbei» (Վրայով) երգը հայտնվեց Գերմանիայի թոփ 100-ում և 2005 թվականի ապրիլին «Ես ապրում եմ (Ich lebe)» երգի նոր տարբերակը ստեղծվեց հատուկ գերմանական և շվեյցարական շուկաների համար։ Այս երգը շատ բարձր տեղ զբաղեցրեց Գերմանիայում, Շվեյցարիայում, Իտալիայում՝ դարձնելով Քրիստինա Շտյուրմերին ճանաչված գերմանախոս երկրներում։ Նրա ամենահաջողված տարին եղել է 2006 թվականը, որի ընթացքում նա վաճառել է ավելի քան 1,5 միլիոն սկավառակ Ավստրիայում, Գերմանիայում, Շվեյցարիայում և Իտալիայում։
Կարիերայի սկիզբն Ավստրիայում
13 տարեկանից սկսած Քրիստինան նվագել է Սաքսոֆոն՝ մանկական բիգ-բենդ խմբում, բացի դրանից նվագել է նաև ֆլեյտա։ 1998 թվականից երգել է «Սքոթթի» խմբում՝ մեծ մասամբ կատարելով անգլերեն երգեր։ Այնուհետև ելույթ է ունեցել Ա կապելլա երգչախմբի «Sulumelina» խմբում։
«Ես ապրում եմ (Ich lebe)» երգին հետևեցին երկու ավելի հաջողված երգեր՝ «Մի գնա, երբ գալիս ես» (Geh nicht wenn du kommst) և հակապատերազմական «Mama» երգերը։ Վերջինս ստեղծվել է Իրաքյան պատերազմի ժամանակ և ներկայացնում է մի փոքրիկ իրաքցի աղջնակի պատկերացումները պատերազմի վերաբերյալ։ Այն ինը շաբաթ եղել է համար մեկ երգը Ավստրիական վարկանիշային աղյուսակներում։
Շտյուրմերի առաջին ալբոմը՝ «Freier Fall (Ազատ Անկում)», թողարկվել է Ավստրիայում 2003 թվականի մայիսի 3-ին և արագորեն բարձրացել աղյուսակների առաջին հորիզոնական։ 2003 թվականի աշնանը նա կատարել է Ավստրիական մեծ շրջագայություն՝ ներկայացնելով իր առաջին ալբոմը։
2004 թվականի մայիսին լույս տեսավ նրա երկրորդ ալբոմը՝ «Soll das wirklich alles sein»(Is that really everything?), որը նորից թողարկվեց միայն Ավստրիայում և նույնիսկ ավելի մեծ հաջողություն ունեցավ քան նրա առաջին ալբոմը։ Շտյուրմերը աշնանը Ավստրիայում մեծ շրջագայություն կատարեց, որի գլխավոր համերգը տեղի ունեցավ նոյեմբերին՝ Վիեննայի քաղաքային համերգասրահում, և որի ժամանակ շատ կարճ ժամանակահատվածում վաճառվեց 11000 տոմս։ Համերգը տեսաձայնագրվել է, որին ավելացվել են համառոտ կենսագրությունն ու մի շարք հարցազրույցներ, որը հետագայում թողարկվել է DVD ֆորմատով։ Վիեննայի համերգից անմիջապես հետո խմբային շրջագայությունների ժամանակ Քրիստինան առաջին անգամ հանդես է եկել անհատական ստեղծագործություններով, որը նա գրել էր իր խմբի հետ միասին։
Կարիերան Գերմանիայում
Շտյուրմերը և իր մենեջերներ՝ Անդրեաս Շթրայթը և Բերնարդ Ռենգելշաուզենը, պատրաստվում էին դուրս գալ Գերմանական շոու բիզնես։ «Vorbei» երգը թողարկվեց Գերմանիայում 2004 թվականին, բայց այդքան էլ մեծ հաջողություն չունեցավ։ 2005 թվականի ապրիլի 25-ին թողարկվեց «Ich lebe» երգի մշակված տարբերակը, որը Գերմանական հիթ շքերթում զբաղեցրեց չորրորդ տեղը։ Վերջին ալբոմը՝ «Schwarz Weiss» վերնագրով, թողարկվել է 2005 թվականի հունիսին Գերմանիայում և Շվեյցարիայում, որը Գերմանական հիթ շքերթում զբաղեցրեց երրորդ տեղը և ավելի քան մեկ տարի մնաց լավագույն 20 հիթերի շարքում։
Հետագա հաջողություններ
Նրա «Wir Leben den Moment» երգը թողարկվել է 2010 թվականի սեպտեմբերի 3-ին, որը վերցված էր նրա վերջին ալբոմից։ Նրա հաջորդ «Millionen Lichter»(Միլիոնավոր Լույսեր) երգը թողարկվել է 2013 թվականի մարտի 29-ին, որին հետևել է ապրիլի 19-ին թողարկված «Ich hör auf mein Herz»(Ես լսում եմ իմ սրտին) ալբոմը ։
Խումբ
Քրիստինա Շտյուրմերի խմբի մասնակիցներ
Հասարակական գործունեություն
Քրիստինա Շտյուրմերը մասնակցություն է ունենում տարբեր սոցիալական նախագծերում։ Նա աջակցում է «McDonald’s» ցանցի կողմից իրականացվող ծրագրին, որն օգնում է քաղցկեղով տառապող երեխաներին։ Ինչպես նաև ակտիվորեն մասնակցում է «www.deine-stimme-gegen-armut.de» («Քո ձայնն ընդդեմ աղքատության») ակցիային։ Քրիստինա Շտյուրմերը և իր խումբը մասնակցել են «Atemberaubend 08»  բարեգործական համերգին, որի նպատակն էր օգնություն ցուցաբերել թոքային հիպերտենզիայով տառապող հիվանդներին։
Անձնական կյանք
2016 թվականին Քրիստինա Շտյուրմերը մայրացավ իր զուգընկեր Օլիվեր Վարգայից, ով երկար ժամանակ նրա խմբի անդամ էր։ Նրանք իրենց դստերն անվանեցին «Մարինա» ։
Արտաքին հղումներ
Կատեգորիա:Հունիսի 9 ծնունդներ Կատեգորիա:1982 ծնունդներ Կատեգորիա:Անձինք այբբենական կարգով Կատեգորիա:Լինցում ծնվածներ Կատեգորիա:Երաժիշտներ այբբենական կարգով Կատեգորիա:Ապրող անձինք Կատեգորիա:Ավստրիացի երգչուհիներ Կատեգորիա:Ավստրիացի կին երաժիշտներ Կատեգորիա:Ավստրիացի երաժիշտներ
Արգենտինայի ֆուտբոլի առաջնություն
Արգենտինայի ֆուտբոլի առաջնություն, արգենտինական ֆուտբոլային ակումբների միջև առաջնություն, որտեղ որոշվում է երկրի չեմպիոնը և միջազգային մրցույթների մասնակիցների ցանկը։ Արգենտինայի չեմպիոնն ավանդաբար նաև համարվում է համաշխարհային ֆուտբոլի ուժեղագույն թիմերից մեկը, ինչպես օրինակ Բրազիլիայի, Անգլիայի, Իսպանիայի, Իտալիայի և Գերմանիայի առաջնությունների առաջատարները։
Պատմություն
Պրոֆեսիոնալ առաջնությունը սկսվել է անցկացվել 1931 թվականից սկսած, և ի տարբերություն Իտալիայի ֆուտբոլի առաջնության՝ այստեղ չեմպիոնական տիտղոսների թվի մեջ չեն հաշվում ոչ պրոֆեսիոնալ շրջանը։ 1931-1966 թվականներին չեմպիոնը որոշվում էր սովորական երկշրջան համակարգի միջոցով։ 1967-1985 թվականներին մի տարում անցկացվում էր երկու առաջնություն՝ Մետրոպոլիտանո և Նասոնալ։ Այս առաջնությունների չեմպիոնները համարժեք էին։ Օրինակ Ինդեպենդենտեն 1970 թվականի Արգենտինայի չեմպիոնն է (Նասոնալ), իսկ Ռիվեր Պլեյտը 1977 թվականի Արգենտինայի չեմպիոնը (Մետրոպոլիտանո)։
1980-ական թվականներին անցկացվեց 5 առաջնություն «կեղծ-եվրոպական» համակարգով՝ 1986/87 մրցաշրջանից մինչև 1990/91։ Ամեն մրցաշրջան ուներ մի չեմպիոն։ Այս համակարգը նման էր եվրոպականին միայն ժամկետներով, իրականում դա «գարուն-աշուն» համակարգն էր, և հաշվի էր առած այն, որ Արգենտինան Հարավային կիսագնդում է։
1991 թվականից մինչև 2012 թվականը մի մրցաշրջանում անցկացվում էին երկու առանձին առաջնություններ։ Դրանք կոչվում էին Ապերտուրա (Բացում) և Կլաուսուրա (Փակում) ։ Փաստացի չեմպիոն էր համարվում 20 թիմերի մասնակցությամբ մի մրցաշրջանի առաջատարը։ Ապերտուրան անցկացվում էր օրացույցային տարվա երկրորդ մասում, իսկ Կլաուսուրան՝ մյուս տարվա սկզբին, ինչը խոսում էր այն մասին, որ Արգենտինայում եղանակները «կեղծ-եվրոպական» էին։
2012 թվականին սկսվեցին առաջնության բարեփոխումները։ Մրցաշրջանի առաջին մասը Ապերտուրայից անվանափոխեցին «Ինիսիալ» («Սկզբնական»), երկրորդը՝ Կլաուսուրից «Ֆինալ» («Վերջնական»), իսկ անցկացման կարգը չփոխվեց։ Այս առաջնությունների հաղթողները մրցում էին մրցաշրջանի «բացարձակ չեմպիոնի» տիտղոսի համար։
Արտաքին հղումներ
Կատեգորիա:Ֆուտբոլն Արգենտինայում
Մաղարա (Բալուի գավառ)
Մաղարա, գյուղ Արևմտյան Հայաստանում, Դիարբեքիրի վիլայեթի Բալուի գավառակում։ Գտնվում էր Բալու գյուղաքաղաքից 9 կմ հյուսիս, սարավանդի վրա։
Տարածքն անտառազուրկ էր։
Բնակչություն
XX դարի սկզբին ուներ 25 տուն բնակիչ ։
Honey (երգ, Մրայա Քերի)
«Honey», ամերիկացի երգչուհի Մրայա Քերիի երգը՝ ձայնագրված 1997 թվականին թողարկված նրա Butterfly վեցերորդ ստուդիական ալբոմի համար։ Երգի պրոդյուսերներն են Մրայա Քերին, Puff Daddy-ն, Q-Tip-ը և Stevie J-ը։ Երգը՝ որպես ալբոմի առաջին սինգլ, թողարկվել է 1997 թվականի օգոստոսի 26-ին, ստացել դրական արձագանքներ և ունեցել առևտրային հաջողություն։ Այն ամերիկյան Billboard Hot 100 հիթ-շքերթում իր նորամուտը կատարել է առաջին հորիզոնականում։ «Honey» երգը ներկայացվել է Գրեմմի մրցանակի (1997) երկու անվանակարգերում՝ Կնոջ լավագույն վոկալային կատարում ռիթմ-ընդ-բլյուզ ոճում և Լավագույն R&B երգ։
Պատմություն
Երգն արժանացել է դրական արձագանքների երաժշտական քննադատների ու առցանց հրատարակությունների կողմից, ինչպիսիք են՝ Entertainment Weekly, Chris Nickson, Slant ։
«Honey» երգը, թողարկվելով որպես Butterfly ալբոմի առաջին սինգլ, ունեցել է առևտրային հաջողություն։ Արդյունքում այն դարձել է տասներկուերորդ #1 հիթը երգչուհու երաժշտական կարիերայում՝ ըստ ամերիկյան Billboard Hot 100 հիթ-շքերթի և երրորդը, որ միանգամից իր նորամուտը կատարել է առաջին հորիզոնականում (որը պահպանել է երեք շաբաթ)։ Մրայան դարձել է առաջին երգչուհին, որ ունեցել է միանգամից առաջին հորիզոնականը գրաված ամենաշատ հիթերն ԱՄՆ-ում։ «Honey» երգն ընդգրկվել է հիթերի լավագույն հնգյակում այնպիսի երկրներում, ինչպիսիք են Կանադան, Նոր Զելանդիան, Իսպանիան և Մեծ Բրիտանիան, ինչպես նաև լավագույն տասնյակում Ավստրալիայում ու Շվեդիայում և քսան լավագույն երգերի ցանկում աշխարհի շատ երկրներում։ 1997 թվականին այն ներկայացվել է Գրեմմի մրցանակի երկու անվանակարգերում՝ Կնոջ լավագույն վոկալային կատարում ռիթմ-ընդ-բլյուզ ոճում և Լավագույն R&B երգ ։
Տեսահոլովակ
Երգի տեսահոլովակը նկարահանել են Մրայա Քերին ու ռեժիսոր Փոլ Հանթերը։
Երգացանկ
CD Single
US CD Maxi Single
UK CD Single Pt.1
UK CD Single Pt.2
Արտաքին հղումներ
Կատեգորիա:Մրայա Քերիի երգեր Կատեգորիա:Billboard Hot 100 գլխավորած սինգլներ
Գարեջուրը Հայաստանում
Գարեջուր, Հայաստանում սկսել են արտադրել դեռ հին ժամանակներում։ Ք․ա․ 5-րդ դարում Հայկական գյուղ գնալուց հետո (հավանաբար Արցախի տարածքում) Քսենոփոնը գրում է, որ « Խառնարաններում ցորեն, գարի, բանջարեղեն և գարու գինիներ էին պահվում։ Գինին շատ ուժեղ էր, բայց տեղացիների համար դա շատ հաճելի ըմպելիք էր » ։
Գարեջրի գործարաններ
Առաջին գարեջրի գործարանը Հայաստանում բացվել էր 1892 թվականին, Երևանում ։ Այն հայտնի էր Զանգա գարեջրի գործարան անունով, գտնվում էր Հրազդան գետի ափին։ Արտադրում էր Բոկ գարեջուր բրենդի ներքո։ Գործարանը փակվել է 1920-ական թվականներին։
Գյումրի գարեջուր
Գյումրի, Արարատ և Ալեքսանդրապոլ գարեջրերն արտադրվում են Գումրիի գարեջրի գործարանում, որը գտնվում է Գյումրիում։ Այն բացվել է 1970 թվականին, Հայաստանում երկրորդ ամենամեծ գարեջրի գործարանն է ։ Վեց տարվա ընդմիջումից հետո այն վերաբացվել էր 1898 թվականին և սկսել էր արտադրել Գյումրի, Արարա և Ալեքսանդրապոլ գարեջրերը ։
Կոտայքի գարեջրի գործարան
Կոտայք Գոլդ, Կոտայք և Էրեբունի գարեջրերը արտադրվում են Կոտայք գարեջրի գործարաններում, որը գտնվում է Աբովյանում ։ Այն բացվել է 1974 թվականին, գործարանը Հայաստանի երրորդ խոշոր գարեջրի գործարանն է։
Գինեվան գործարան
Գինեվան գարեջուրը արտադրվում է Գինեվան գործարանի կողմից, որը գտնվում է Աբովյանում ։ Այն բացվել է 2011 թվականին։
Դիլիջանի գարեջրի գործարան
Դիլիջան գարեջուրը արտադրվում է Դիլիջան գարեջրի գործարանում, որը գտնվում է Դիլիջանում ։ Այն բացվել է 2016 թվականին։ Այս գարեջրի մեջ ալկոհոլը կազմում է 4.7%։
Միկրոգարեջրատներ
Ըստ 2016 թվականի տվյալների Հայաստանում կա վեց միկրոզերծված գարեջրի գործարաններ ։
Երևանի գարեջրի ակադեմիա
Հայաստանի գարեջրերի ակադեմիան գտնվում է Երևանում, բացվել է 2012 թվականին ։ Ակադեմիական դառը գարեջրի մեջ ալկոհոլը կազմում է 4.8%։
Արցախի հանրապետություն
Չճանաչված Արցախի Հանրապետությունը Վարագա գարեջրի գործարանի հայրենիքն է, գործարանը գտնվում է Ասկերանի շրջանում և արտադրում է Վարագա գարեջուրը։
Ծանոթագրություններ
Կատեգորիա:Հայկական խմիչքներ Կատեգորիա:Գարեջուր
Զինվորի ընկերուհին
«Զինվորի ընկերուհին» (Soldier's Girl) դրամա, որը հիմնված է ԱՄՆ բանակի զինծառայող Բերրի Ուինչելի և տրանսգենդեր կնոջ՝ Կալպերնիա Ադամի միջև հարաբերությունների իրական պատմության և այն իրադարձությունների վրա, որոնք հանգեցրել են Բերրիի սպանությանը այլ զինվորների կողմից ։
Սյուժե
Բերրին ծառայում է Միացյալ Նահանգների բանակի օդային դիվիզիայում, որը տեղակայված է Քեմփբելի Ֆորտում (Կենտուկի նահանգ)։ Կալպերնիան պարուհի է աշխատում Նեշվիլում (Թենեսի նահանգ) տրանսսեքսուալների շոույում։ Նրանք ծանոթացել են 1999 թվականին։ Բերրիի սենյակի հարևան Ջասթին Ֆիշերը նրան բերում է ակումբ, որտեղ հանդես է գալիս Կալպերնիան։ Երբ Բերրին և Կալպերնիան սկսում են պարբերաբար հանդիպել, Ֆիշերը տարածում է իրենց հարաբերությունների մասին լուրերը, ինչը խախտում է զինծառայողների սեռական կողմնորոշման քննարկման մասին քաղաքականությունը, որը հայտնի է որպես «Մի հարցրու, մի ասա»։ Բերրին բախվում է հալածանքների և ճնշումների, որոնք բռնության են վերածվում հուլիսի չորսին (Անկախության օրը) տոնական հանգստյան օրը։ Այն պահին, երբ Կալպերնիան մասնակցում է Նեշվիլում անցկացվող մրցույթին, Քելվին Գլովերը, ում հրահրում է Ֆիշերը, բեյսբոլի զարկիչով մինչև մահ ծեծում է քնած Բերրիին։
Մրցանակներ և անվանակարգեր
Նկարն առաջադրվել է հետևյալ մրցանակներին ։ Ամերիկայի կինոարվեստի ինստիտուտը «Զինվորի ընկերուհին» նկարը անվանել է 2003 թվականի լավագույն 10 հեռուստատեսային ծրագրերից մեկը։
Հետաքրքիր փաստեր
''«Երբեք չեմ եղել այսքան ճնշված։ Ես կորցրել եմ 20 ֆունտ։ Որպիսի համապատասխանեմ կերպարին ես ստիպված էի անընդհատ սոված մնալ, որովհետև պետք է քաշս գցեի։ Հեշտ չէր:. Դա իմ առաջին ֆիլմն էր և այն ինձ սովորեցրեց, թե ինչպես պետք է աշխատել։ Այս կինոկերպարը շատ հեռու է ինձանից, բայց հետո, երբ ես նայեցի այն, ինչ ստացվեց այլ կողքից, ես ցնցված էի, թե որքան ընդհանրություններ ունեմ նրա հետ։»''
Ծանոթագրություններ
Կատեգորիա:Կանադական դետեկտիվ ֆիլմեր Կատեգորիա:Ամերիկյան քրեական ֆիլմեր Կատեգորիա:Կանադական դրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ամերիկյան հեռուստաֆիլմեր Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:ԼԳԲՏ ֆիլմեր Կատեգորիա:Ամերիկյան ԼԳԲՏ ֆիլմեր Կատեգորիա:2003 ֆիլմեր Կատեգորիա:Անգլերեն ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Կանադական ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:Fox Searchlight Pictures ֆիլմեր Կատեգորիա:2000-ականների ռոմանտիկ դրամա ֆիլմեր
Քոլին Քեմփ
Քոլին Քեմփ (Colleen Camp, ), ամերիկյան դերասանուհի և պրոդյուսեր։
Կենսագրություն
Քոլին Սելեստա Քեմփը ծնվել և մեծացել է Կալիֆոռնիա նահանգի Սան Ֆրանցիսկո քաղաքում, իսկ կարիերան սկսել է մանկական թատրոնում ։ Առաջին անգամ ֆիլմում նկարահանվել և էկրաններին է հայտնվել 1973 թվականին, այդ ֆիլմը «Պայքար կապիկների մոլորակի համար»–ն էր, իսկ 1975 թվականին կատարել է որ մեծ դեր «Ծիծաղելի լեդի» կատակերգությունում՝ Բարբարա Սթրեյզանդի հետ։ 1978 թվականին կատարել է Բրյուս Լիի աղջկա դերը «Մահվան խաղ» ֆիլմում և յոթանասունականների մեծ մասը գործածել է «Գեղեցկության թագուհու» դերը տարբեր կատակերգական ֆիլմերում։ 1979 թվականի, Ֆրենսիս Ֆորդ ռեժիսորի «Ապոկալիպսիսը հիմա» ֆիլմումՔոլին Քեմփը կատարել է Playmate–ի դերը, իսկ նույն թվականի հոկտեմբերին կեցվածք է ընդունել Playboy-ի համար ։ Շուտով նա ստացել է Քրիսթին Շեփարդի դերը հանրաճանաչ «Դալլաս» հեռուստասերիալում, բայց կատարել է այն միայն երկու էպիզոդներում, հետո նրան փոխարինել է Մերի Քրոբսին։
Քոլին Քեմփի կարիերայում նրա ամենահաջող դերերից էր քանթրի–երգչուհի Քրիսթի Միլլերը՝ 1981 թվականի ռեժիսոր Փիթեր Բոգդանովիչի «Նրանք բոլորը ծիծաղեցին» ֆիլմից ։ 1983 թվականին նա կատարել է գլխավոր դերը «Ոստիկանն ու կողոպտիչը 3» ֆիլմում, իսկ դրանից հետո հայտնվեց «Ոստիկանական ակադեմիա 2։ Նրանց առաջին առաջադրանքը» և «Ոստիկանական ակադեմիա 4։ Քաղաքացիները պահակախմբում» կատակերգությունում։ Նա մի քանի անգամ նոմինացվել է «Ոսկե ազնվամորի»՝ «Ամենավատ երկրորդ պլանի դերասանուհի» կատեգորիա, հակա–մրցանակին՝ «Հրապուրանք» (1982 թվական)՝ Մորգան Ֆեյրչայլդի հետ, և «Արծաթ» (1982 թվական)՝ Շերոն Սթոունի հետ, ֆիլմերում ։ Ընդհանուր առմամբ Քոլինը կատարել է դերեր ավելի քան տասնութ ֆիլմերում, դրանցից են․ «Ժլատություն», «Իմ կապուտակ երկինքը», «Հովտի աղջիկը», «Հանցանշան», «Անօրինական քոնը», «Ուեյնի աշխարհը», «Վերջին կինոհերոհը», «Ամուր ընկույզ 3։ Հատուցում» և «Ամերիկյան աֆերա»։
Իննսունականններին Քոլին Քեմփը կադրից այն կողմում ակտիվացավ և որպես պրոդյուսեր նկարահանեց տասնյակ հեռուստատեսական և լիամետրաժ ֆիլմեր ։ 1986–ից մինչև 2001 թվականները նա ամուսնացած էր Ջոն Գոլդվինի հետ, ով հանդիսանում էր Paramount ստուդիայի տնօրենը, նրանք ունեն դուստր, ով ծնվել է 1989 թվականին ։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի կինոպրոդյուսերներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Արվեստի ազգային պատկերասրահ
Արվեստի ազգային պատկերասրահ (National Gallery of Art), գեղարվեստի թանգարան Վաշինգտոնում (ԱՄՆ)։ Թանգարանում պահվում է արվեստի գործերի՝ աշխարհի լավագույն հավաքածուներից մեկը։ Թանգարանում ներկայացված են եվրոպական և ամերիկյան վարպետների լավագույն աշխատանքներ՝ նկարներ, քանդակներ, գրաֆիկական աշխատանքներ, լուսանկարներ, դեկորատիվ-կիրառական արվեստի գործեր։ Պատկերասրահը աշխարհի՝ ամենաշատ այցելություններ ունեցող տասը թանգարաններից մեկն է ։
Հավաքածուն ընդգրկում է 1.200 կտավ։ Այն իտալական վերածննդի, հոլանդական և իսպանական բարոկկոյի լավագույն հավաքածուներից է ողջ աշխարհում։ Ամերիկյան կառավարությունը պատկերասրահին է փոխանցել 20.000 նկար և լուսանկար, որոնք պատկերում են ամերիկյան արհեստներն ու ժողովրդական արվեստը ։
Պատկերասրահը հիմնադրվել է 1937 թվականին ԱՄՆ Կոնգրեսի կողմից մի քանի հավաքորդների մասնավոր հավաքածուների հիման վրա։ Այսպես՝ Էնդրյու Ուիլյամ Մելոնը ոչ միայն նվիրեց իր հարուստ հավաքածուն, այլև 10 միլիոն դոլար հատկացրեց շենքի կառուցմանը։ Պատկերասրահի շենքի կառուցումն ավարտվել է 1941 թվականին։ Շենքը կառուցված է նեոդասականության ոճով ճարտարապետ Ջոն Ռասել Պոուպի նախագծով ։
Պատմություն
1920-ական թվականներին ֆինանսիստ և հավաքորդ Էնդրյու Մելոնը սկսեց հավաքել վաղ շրջանի վարպետների նկարներ և քանդակներ՝ երկրում գեղարվեստական ազգային պատկերասրահ ստեղծելու նպատակով։ Հավաքածուի հիմքը կազմում էին խորհրդային իշխանությունների կողմից Էրմիտաժից վաճառված գործերը։ Մելոնի մահից հետո՝ 1937 թվականի մարտի 24-ին, Կոնգրեսի երկու պալատների որոշմամբ հավաքածուի և գումարային միջոցների հիման վրա ստեղծվում է պատկերասրահը ։
Ճարտարապետ Ջոն Պոուպի նախագծած շենքի շինարարությունն ավարտվում է 1941 թվականին։ Բացումը կատարվում է 1941 թվականի մարտի 17-ին նախագահ Ֆ. Ռուզվելտի կողմից։ Այդ պահին այն աշխարհում ամենամեծ շինությունն էր՝ պատրաստված մարմարից։ Թանգարանը գտնվում է 6-րդ փողոցի նախկին երկաթուղային կայարանի տեղում, որը հայտնի է նրանով, որ 1881 թվականին այնտեղ մահացու վիրավորվել է ԱՄՆ 20-րդ նախագահ Ջեյմս Գարֆիլդը։
Ինչպես և ենթադրում էր Մելոնը, ազգային պատկերասրահի հիմնումը առիթ հանդիսացավ, որ շատերը արժեքավոր շատ գործեր փոխանցեն նրան։ Այդպիսի նվիրատվություններ արեցին Պոլ Միլոնը, Սեմուել Քրեսը, Ջոզեֆ Ուայդեները, Լեսինգ Ռոզենվալդը, Էդգար Ուիլյամը և այլք։
1970-ական թվականներին Էնդրյու Մելոնի զավակների՝ Պոլ Մելոնի և Էյլսա Մելոն-Բրյուսի նվիրատվությամբ կառուցվում է պատկերասրահի արևելյան մասնաշենքը, որի կառուցումն ավարտվում է 1978 թվականին (ճարտարապետ՝ Յո Մին Պեյ) և բացվում նույն թվականի հունիսի 1-ին նախագահ Ջիմի Կարտերի կողմից։ Նոր շենքում իրենց տեղն են գտնում ժամանակակից նկարների, քանդակների հավաքածուներ, հիմնվում են նաև ուսումնական և հետազոտական կենտրոններ։
1999 թվականի մայիսի 23-ին համալիրը ամբողջացվում է քանդակների այգիով (Sculpture Garden)։ Այն ժամանակակից քանդակների բաց ցուցահանդես է։
Շենք
Արվեստի ազգային պատկերասրահն ունի երկու շենք՝ արևելյան (East Building) և արևմտյան (West Building), որոնք միացված են ստորգետնյա ընդարձակ անցումով։ Արևմտյան շենքը կառուցված է նորդասականության ոճով՝ բացօթյա սյունազարդ տաղավարով և գմբեթով, որ հիշեցնում է Պանթեոնը։ Արևելյան շենքը, արևմտյանի խիստ դասական ոճի հետ համեմատած, ունի երկրաչափական ձև. վերևից այն իրար միացված պրիզմաների տեսք ունի։
Հավաքածու
Արևելյան շենքում հավաքված են ժամանակակից արվեստի գործեր (սկսած 19-րդ դարի վերջից), այդ թվում՝ Պաբլո Պիկասսոյի, Անրի Մատիսի, Ջեքսոն Պոլլոքի, Էնդի Ուորհոլի, Ռոյ Ֆոքս Լիխտենշտեյնի, Ալեքսանդր Կոլդերի աշխատանքները։ Այս շենքում են գտնվում նաև պատկերասրահի գրասենյակները, հետազոտական կենտրոնները։
Արևմտյան շենքից դեպի արևմուտք՝ 7-րդ փողոցում է գտնվում քանդակների այգին։ 25.000մ² տարածքում գործում է հսկայական շատրվանը (ձմռանը այն վերածվում է սահադաշտի), որը շրջապատված է քարե նստարաններով, քանդակներով։
2014 թվականին պատկերասրահի հավաքածուն հարստացավ սնանկացած Կորկորանա պատկերասրահի 17.000 աշխատանքներով, այդ թվում՝ Դելակրուայի, Դեգայի, Մոնեի, Պիկասսոյի, ամերիկյան ակնառու նկարիչների աշխատանքներով։
Ղեկավարում
ԱՄՆ կառավարությունը ամենամյա հատկացումների միջոցով ֆինանսավորում է պատկերասրահը։ Արվեստի բոլոր գործերը, ինչպես նաև պատկերասրահի հատուկ ծրագրերը ֆինանսավորվում են նվիրատվություններով։ Պատկերասրահը պաշտոնապես չի հանդիսանում Սմիթսոնի ինստիտուտի մաս, բայց մտնում է ինստիտուտի կողմից հսկվող մշակութային 90 հաստատությունների մեջ։
Արտաքին հղումներ
Կատեգորիա:ԱՄՆ-ի ազգային թանգարաններ Կատեգորիա:Գմբեթներ Կատեգորիա:Ժամանակակից արվեստի թանգարաններ
Ժե (այլ կիրառումներ)
Ժե, կարող է վերաբերել՝
Թբիլիսիի պատմություն
Թբիլիսիի պատմությունը` ինչպես Վրաստանի մայրաքաղաք, սկսվում է 5-րդ դարից: Իր 1500-ամյա պատմության ընթացքում Թբիլիսին եղել է որպես կարևոր մշակութային, քաղաքական և տնտեսական կենտրոն Կովկասում։  Այն գտնվել է կարևոր առևտրային խաչմերուկում և եղել է մոտ քսան անգամ զավթվել է արտաքին թշնամուց։ 1918-ից մինչև 1921 թվականը եղել է Վրաստանի Դեմոկրատական Հանրապետության մայրաքաղաք, ավելի ուշ՝ ՎԽՍՀ-ի մայրաքաղաք:1991 թվականից անկախ Վրաստանի մայրաքաղաքն է։
Վաղ պատմություն
Ըստ առասպելների` դեռ 458 թվականին քաղաքի տարածքը եղել է ծածկված անտառներով։ Երբ Վախթանգ Գորգասալ արքան որսորդություն էր անում անտառներում, նրա որսորդական բազեն վիրավորում է մի փասիանի (այլ տարբերակում՝ եղնիկի)։ Վիրավոր կենդանին մոտ է վազում ծծմբական աղբյուրին, ապաքինվում է նրա ջրով և փախչում։ Զարմացած այդ անսպասելի իրադարձությունից՝ արքան հրամայում է այդ տեղում կառուցել քաղաք, որը տարածքում տաք ծծմբական աղբյուրների պատճառով անվանվեց Թբիլիսի։ Թբիլիսի (Թիֆլիս) անվանումը ծագում է վրացերեն «թբիլի» բառից, որը նշանակում է «տաք»։
Հնագիտական տվյալների համաձայն, տարածքը բնակեցված էր մարդկանցով դեռ Մ.թ.ա 4-րդ դարում։ Մարդու ներկայության նշանների առաջին փաստաթղթային արձանագրությունները պատկանում են 4-րդ դարի 2-րդ կեսին, երբ Վարազ-Բակուրի թագավորությունում (363-365 թվականներ) կառուցվեց ամրոց։ 4-րդ դարի ավարտին ամրոցը զավթեցին պարսիկները, այնուհետև՝ 5-րդ դարի կեսին, այն նորից վերադարձավ Քարթլի արքաների ձեռքը։ Վախթանգ Գորգասալ արքան հավանաբար չի հիմնել քաղաքը, այլ վերականգնել և ընդլայնել է այն։ Ենթադրվում է, որ Գորգասալի դարաշրջանի քաղաքը գտնվել է այժմեական Մետեխյան հրապարակի շրջանում։
Թբիլիսին որպես մայրաքաղաք
Դաչի արքան, որը Վախթանգ Գորգասալի ժառանգն էր, հոր կամքի համաձայն մայրաքաղաքը տեղափոխեց Մցխեթից Թբիլիսի։ Բայց այդ պահին Թբիլիսին բացառապես ժամանակակից Վրաստանի արևելյան մասի մայրաքաղաքն էր։ Այնուհետև, ամբողջ 6-րդ դարում, քաղաքը աճեց և զարգացավ Եվրոպայի և Ասիայի առևտրական ճանապարհին ունեցած իր հաջող դիրքի հաշվին։ Համարվում է, որ հենց Դաչի արքայի օրոք է կառուցվել Անչիսխաթի եկեղեցին։
Արշավանքներ
1080 թվականից հետո թբիլիսյան էմիրի մասին հշատակություններն անհետանում են։ Ըստ վրացական աղբյուրների՝ քաղաքը ղեկավարում էր տոհմավագների խորհուրդը։ 1122 թվականին Թբիլիսի հանդիսավոր մտավ Դավիթ IV Շինարարը, որը քաղաքը դարձրեց Բագրատունիների թագավորության մայրաքաղաք։ Այդ ժամանակից Թբիլիսին դառնում է միացյալ Վրաստանի մայրաքաղաք։
Մոնղոլական արշավանքներ և անկայունության շրջան
Ոսկե դարը Թբիլիսիում տևեց կարճ՝ մեկ դարից քիչ ավել։ 1226 թվականին քաղաքը թալանվեց խորեզմիական սուլթան Ջալալ ադ-Դին Մենգուբերդիի զորքի կողմից և ենթարկվեց սնանկացման։ 1238 թվականին քաղաքը բռնագրավվեց մոնղոլների կողմից, որոնք այստեղ 100 տարի հաստատեցին իրենց իշխանությունը։ Չնայած ժողովուրդը պահպանեց իր պետականությունը, բայց հաստատվեց ուժեղ մոնղոլական մշակույթ և քաղաքական ազդեցություն։
1327 թվականին, Գեորգի 5-րդ Փայլունը վտարեց մոնղոլներին։ Թբիլիսին սկսեց վերածնվել։ Վրացական թագավորը պահպանում էր դիվանագիտական հարաբերություններ Հռոմի պապ Հովհաննես 22-րդի հետ։ Պապի հրահանգով Սմիրնա քաղաքի կաթոլիկ եկեղեցու թեմական կենտրոնը փոխադրվեց Թբիլիսի։
1366 թվականին Մեծ ժանտախտը, որը ամայացրել էր գրեթե ողջ Եվրոպան՝ հասավ Թբիլիսի։
14-18-րդ դարերում քաղաքը վերապրեց մի քանի օտարերկրյա արշավանքներ և մի քանի անգամ հիմնովին ավերվեց։ 1386 թվականին այն գրավվեց Լենկթեմուրի զորքի կողմից։
1444 թվականին Ալեքսանդր Առաջինը հրաժարվեց վճարել տուրքը Ջախանշահին և նույն թվականի մարտին Ջախանշահը 20000 մարդուց բաղկացած զորքով ներխուժեց Վրաստան և ավերեց այն։ 1444 թվականին նա նախաձեռնեց երկրորդ արշավանքը Վրաստան։ 1477 թվականից քաղաքը գտնվում էր Ակ-Կոյունլուների պետության տիրակալ Ուզուն-Հասանի ձեռքում։ Արշավանքները ուժեղացրին ապակենտրոնացման գործընթացը, և 1490 թվականին երկիրը վերջնականապես փլուզվեց երեք թագավորությունների։ Թբիլիսին դարձավ Քարթլիների թագավորության մայրաքաղաքը։
1522 թվականին Իսմայիլ Առաջին շահը ներխուժեց Քարթլի։ Վրացայկան բանակը ջարդեց պարսիկների առաջադեմ ջոկատները, բայց այնուհետև պարտվեց, և Թբիլին հանձնվեց շահին։ 1524 թվականին Իսմայիլ Առաջին շահը մահացավ, և Դավիթ 10-րդը գրավեց Թբիլիսին։
1536 թվականին, երբ թագավորը գտնվում էր Մցխեթում, եկավ իրանական Թամազ 1-ին շահի բանակը, հրկիզեց Թբիլիսին և ամրոցում թողեց պարսկական կայազոր։ Լուարսաբ 1-ին թագավորը կարողացավ ետ գրավել Թբիլիսին միայն 1539 թվականին։
1556 թվականին, Սիմոն 1-ինի գահ բարձրանալու օրոք, Թբիլիսին գրավված էր Ղըզըլբաշների կողմից, և թագավորի նստավայրը փոխադրվեց Գորի։ Պարսիկները Թբիլիսիում որպես փոխարքա թողեցին Դավիթին (Դավիթխան), որը 1578 թվականին Թբիլիսին հանձնեց թուրքերին։ «Իսկ օսմանները գրավեցին Քարթլին, վերածեին Թբիլիսին փաշայության, վերականգնեցին Գորին և դարձրեցին նահանգ, Սամշվիլդեում քանդեցին գմբեթավոր եկեղեցին, քանի որ այնտեղ օսմաններին շատ վնասներ էին պատճառել, և ամրապնդեցին Սամշվիկդեն ու Դմանիսին» ։ 1583 թվականին Սիմոն 1-ին թագավորը վտարեց թուրքերին և Թբիլիսին նորից դարձրեց երկրի մայրաքաղաք։
Թբիլիսին Ռուսական կայսրության կազմում
Վրաստանի Ռուսաստանին միանալուց հետո Թբիլիսին դառնում է Վրաստանում ու Հյուսիսային Կովկասում այսպես ասած վրացական գերագույն կառավարության ու ռուսական զինվորական ու քաղաքացիական իշխանության գլխավոր հրամանատարության բարձրագույն ներկայացուցչի նստավայր։ 1840 թվականից Թբիլիսին համարվում է Կովկասի փոխարքայության վարչական կենտրոնը և «գլխավոր կառավարչի» կացարանը, իսկ 1845-1917 թվականներից՝ (որոշ ընդմիջումներով) կովկասյան փոխարքայի նստավայր։ Վրաստանում կապիտալիստական հարաբերությունների զարգացման հետ Թբիլիսին սկսում է վերափոխվել բուրժուա-եվրոպական տիպի քաղաքի՝դրա հետ մեկտեղ պահպանելով իր հին առանձնահատուկ գծերը։ Թբիլիսին դառնում է գերնշանակալից կենտրոններից մեկը, որտեղ ռուսական մշակույթը ակտիվ հարաբերությունների մեջ է մտնում Կովկասի ազգային մշակույթի հետ, ինչպես նաև՝ կովկասյան մշակույթներն իրար միջև։
Թբիլիսիում տարբեր ժամանակներում եղել են Ալեքսանդր Պուշկինը, Միխայիլ Լերմոնտովը, Ալեքսանդր Գրիբոյեդովը (թաղված է Թբիլիսիում), Լև Տոլստոյը, Պյոտր Չայկովսկին, Մաքսիմ Գորկին, Կ Պաուստովսկին։ Հիմնականում Թբիլիսիում են անցնում նշանավոր հայ լուսավորիչ Խաչատուր Աբովյանի, ադրբեջանցի մեծ մտածող և գրող Միրզա Ախունդովի (թաղված է Թբիլիսիում) կյանքն ու գործունեությունը։
Եթե 1835 թվականներին Թբիլիսիի բնակչությունը 18-րդ դարի սկզբի հետ համեմատած ավելացել էր ընդամենը 5 հազար մարդով, ապա 1865 թվականին այն կազմում էր 71 հազար, 1866 թվականին՝ 78 հազար, 1897 թվականին՝ 161 հազար մարդ։ Աճն ավելացավ հատկապես առևտրի և արդյունաբերության հետռեֆորմյան ժամանակաշրջանում։ 1858 թվականին կային 71, 1876 թվականին՝ 141, 1879 թվականին՝ 214 Ֆաբրկաներ և գործարաններ, առևտրի և արհեստա-արդյունաբերական ձեռնարկությունները 1879 թվականին 4790 էին։ Քաղաքի տնտեսական աճին նպաստեց Անդրկովկասյան երկաթգծի շինարարությունը, 1872-ական թվականներին Թբիլիսին միացվեց Փոթիի, իսկ 1883 թվականին՝ Բաքվի և Բաթումի հետ։ Քաղաքի սոցիալ-տնտեսական կյանքի փոփոխությունները առավել ցայտուն դարձան դարի վերջին. 1900-ական թվականներին Թբիլիսիում կային շուրջ 5263 վարկային, առևտրային, արդյունաբերական և արհեստագործական ձեռնարկություններ՝ 21000 աշխատեղերով ու ծառայողներով։ 300-ից ավել աշխատատեղերով ֆաբրիկաներ և գործարանները յոթն էին։